tomron87/hebrew-wikipedia-sentences-corpus huggingface dataset:
באוגוסט 2010 הצטרף FiveThirtyEight לאתר הניו יורק טיימס וכתבות ממנו פורסמו במהדורה המודפסת של העיתון.
ביולי 2013 רכשה ESPN את האתר, שב-2018 הועבר ל-ABC News, חברה אחות שלה.
בין הנושאים ש-FiveThirtyEight מנתח סטטיסטית: תחזיות לתוצאות בחירות בארצות הברית ומחוץ לה; ניתוח הפופולריות של סוגיות חקיקה, של פוליטיקאים ועוד; תחזיות לתמותה מנגיף COVID-19 בארצות הברית; תחזיות למשחקי כדורגל, כדורסל ומשחקי ספורט אחרים (אף כי בנושאי ספורט האתר נוטה לייחס למתחרים סיכויים דומים לנצח); ונושאים רבים נוספים.
האתר זכה במספר פרסים לאתרי בלוגים פוליטיים, בהם פרס וובי על "הבלוג הפוליטי הטוב ביותר", ופרסים רבים נוספים.
ב-2023 עזב סילבר המייסד את האתר ולקח עימו את הזכויות על מודל החיזוי מאז מנסה האתר לבנות מודלי חיזוי חדשים
First Time (בעברית: פעם ראשונה) הוא המיני-אלבום הראשון של הזמר בריטי ליאם פיין.
האלבום יצא לאור ב-24 באוגוסט 2018 על ידי חברת התקליטים "קפיטול רקורדס".
ב-16 באוגוסט 2018, הכריז פיין על תאריך יציאתו של המיני-אלבום באמצעות פוסט ברשתות החברתיות השונות:
מדינהתאריך יציאהפורמטחברת תקליטיםמקורעולם24 באוגוסט 2018הורדה דיגיטלית • סטרימינגקפיטול רקורדס
Firestarter הוא סינגל של הזמרת-יוצרת האוסטרלית, סמנתה ג'ייד.
"Firestarter" נכתב על ידי סמנתה ג'ייד ו-DNA Songs והופק על ידי DNA Songs.
ג'ייד הצהירה כי השיר נועד להתחיל את המסיבה ולהנות.
השיר, באמצעות סוני מיוזיק אוסטרליה, יצא ב-28 ביוני 2013. גרסה אקוסטית של השיר יצא ב-iTunes ב-9 באוגוסט 2013.
הווידאו קליפ של השיר, שיצא ב-13 ביולי 2013, בוים על ידי כריסטופר פריינד.
באותה שנה, השיר זכה בקטגוריית וידאו קליפ השנה בפרסי המוזיקה של ARIA.
ג'ייד ביצעה את השיר לראשונה בתוכנית הבוקר האוסטרלית, Sunrise, ב-28 ביוני 2013. היא ביצעה את השיר גם בתוכנית הראשונה של העונה החמישית של The X Factor האוסטרלי ב-26 באוגוסט 2013.
השיר הוכרז כהמנון גאה ב-2019, לאחר שג'ייד הביעה את הפתעתה והודתה על אתר המעריצים הגאה שלה.
אזור תאריך פורמט חברת תקליטיםאוסטרליה 28 ביוני 2013תקליט סוני מיוזיק אוסטרליה הורדה דיגיטלית
First Time הוא אלבום הבכורה של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים.
הוא יצא לאור ב-1 בדצמבר 2005, בהוצאת חברת התקליטים IMP רקורדס.
הוא כולל את להיטי המועדונים "Heart Breaking", "Rain" ו-"Perfect Love" שזכו להשמעות רבות בפלטפורמות הסטרימינג השונות.
אף על פי שיצא בשנת 2005, נחשב First Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-10 מיליון השמעות.
השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי.
גם "Alone" זכה להצלחה כאשר צבר למעלה מ-1.9 מיליון השמעות.
במהדורה הבין-לאומית שלו, ניסים עצמו מוצג בעטיפה ללא אזכור מסוים של מאיה.
בשנת 2005 ראה אור אלבומם הבין-לאומי הראשון של מאיה ועופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים.
לאור הצלחת First Time, יצא בשנת 2006 האלבום Second Time אשר כלל רמיקסים ושני שירים חדשים: "On My Own" והלהיט "Be My Boyfriend".
בזכות שני האלבומים First Time ו-Second Time זכו סימנטוב וניסים להצלחה בין-לאומית, מה שהוביל אותם להוציא אלבום שלישי בשנת 2010, Over You.
"First Time" (בעברית: "פעם ראשונה") הוא סינגל של הצמד המוזיקלי M-22 , בשיתוף פעולה עם הזמרת-יוצרת הדנית, מדינה, שיצא, על ידי חברת התקליטים 3 ביט רקורדס, ב-8 בדצמבר 2017. השיר נכתב על ידי אדריאן נוקאדו, אנדרה נוקאדו, ארליסה, פרנק בולס ומאט ג'יימס, והופק על ידי M-22.
נכון לאפריל 2022, השיר הושמע למעלה מ-81 מיליון פעמים בספוטיפיי, ו-11 מיליון פעמים ביוטיוב.
five seconds flat הוא אלבום האולפן השני של הזמרת-יוצרת האמריקאית ליזי מקאלפיין, שיצא ב-8 באפריל 2022, על ידי חברת התקליטים AWAL והופץ ידי החברה Artists & Music, כל האלבום נכתב על ידי ליזי בעזרת כותבים אחרים.
לפני צאת האלבום, יצאו ממנו הסינגלים "erase me" "hate to be lame".
על פי מצבור הביקורות האתר albumoftheyear, זכה האלבום לציון משתמשים של 76/100 וציון מבקרים של 75/100.
לפי הביקורת של מגזין המוזיקה הבריטי DORK שנתן לאלבום דירוג של 4 מתוך 5 כוכבים "האלבום כולו הבזקים של סדינים לבנים נקיים, אור שמש חודר מבעד לתריסים, ערבוב ראשון של הקפה שלך בבוקר ...
במהלך האלבום, בת ה-22 מוצאת את עצמה עוברת דרך שברון לב מכוער: כל רצועה מרגישה כמו עוד צעד על רגליים מהוסות."
עם יציאת האלבום מקאלפיין הוציאה גם סרט ב-8 באפריל 2022. הסרט זמין לצפייה בערוץ היוטיוב הרשמי של ליזי מקאלפיין.
בסרט מופיעים כל שירי האלבום חוץ מ-2. שליזי לא הרגישה שהם שייכים לעלילת הסיפור.
ליזי הגתה את כל הרעיון לסרט ואת העלילה לבדה "היה לי עמודים שלמים של הסברים מורכבים על משמעות הסרט" אמרה בשאלון לאחר הקרנת הסרט.
היא הגיעה לרעיון של השלדים בסרט "מפני שאני מרגישה ששבירת לב זה כמו מוות קטן" אמרה בשאלון לאחר הקרנת הסרט.
הרעיון במטפורה הזאתי שכל פעם שהיא מרגישה שבורת לב היא מתה כל פעם מחדש.
אז כל פעם בסרט שהיא מרגישה שבורת לב יש לה איפור של שלד.
עם צאת האלבום בא גם סיבוב ההופעות שהוכרז ברשתות החברתיות ב-7 באפריל 2022 והתקיים מהתאריכים 8 ביוני 2022 - 25 בנובמבר 2022.
לסיבוב ההופעות היו 26 הופעות באמריקה הצפונית ו-10 הופעות באירופה.
בכל ההופעות במהלך הטור מופע הפתיחה הייתה הזמרת קארול איידס.
"First Time" (בעברית: "פעם ראשונה") הוא סינגל של המפיק המוזיקלי הישראלי עופר ניסים, שהוקלט על ידי הזמרת-יוצרת הישראלית מאיה, מתוך אלבום הבכורה המשותף שלהם, First Time (2005).
הוא יצא לאור ביוני 2005, על ידי חברות התקליטים סטאר-69 ו-IMP רקורדס, כסינגל הרביעי מתוך האלבום.
את "First Time" כתבה מאיה לבדה, בדומה לשירים נוספים מהאלבום וזאת, בנוסף לכך שהוא הופק על ידי ניסים.
מילות השיר עוסקות בתשוקה ואהבה עזה, החל מ"הפעם הראשונה" (כשם השיר).
הוא זכה להצלחה בין-לאומית והפך לאחד מהשירים הישראליים הראשונים בהיסטוריית מצעדי הבילבורד שהצליח להיכנס לעשירייה הפותחת במצעד שירי הדאנס קלאב.
בנוסף לכך, דורג במקום ה-20 במצעד שירי הדאנס המסחריים, כמו גם במקום ה-17 במצעד הסינגלים הספרדי.
במצעד כל הזמנים של ספרד דורג השיר במקום ה-3,975 עם 84 נקודות בסך הכול.
האודיו של "First Time" שפורסם בשנת 2011, הפך באותה העת לאחד מהסרטונים הישראליים הנצפים ביותר ביוטיוב, עם למעלה מ-15 מיליון צפיות.
השיר נכתב על ידי מאיה והופק על ידי עופר ניסים בדומה לשאר שירי First Time.
בשנת 2002 יצא סינגל הבכורה של ניסים ומאיה, "That's the Way I Like It", שזכה להצלחה נאה ברחבי העולם.
שירם הבא, "The Whole World" ("כל העולם"), זכה להצלחה בישראל והוצג כמועמד ב"הפינה לשיפוטכם" של רשת ג' ודורג בשיאו במקום ה-18. בשנת 2004 הוציאו השניים את "Searching" שדורג במקום ה-43 במצעד שירי הדאנס קלאב ומיד לאחר מכן, הוחלט שיוציאו את "First Time" כסינגל רשמי.
השיר הופץ כמקסי סינגל על גבי תקליטור בשנת 2005 ברחבי העולם.
הגרסה כללה את המיקס המקורי, כמו גם חמישה רמיקסים שונים שנוצרו בידי די ג'יים ומפיקים מוזיקליים שונים.
ב-30 בדצמבר 2005 הופץ "First Time" כמקסי סינגל על גבי תקליטור בארצות הברית במטרה לעזור בקידום המסחרי של האלבום במדינה.
בניגוד להפצתו הקודמת, התווספה אליו הרצועה, "On My Own", שהופצה כסינגל בשנת 2006; בהמשך לכך, הופץ בפורמט CD-R במדינה.
ב-10 בפברואר 2006 הופץ מחדש בארצות הברית כמקסי סינגל על גבי תקליט 12 אינץ' בפורמט .
ב-3 במאי באותה השנה, הופץ "First Time" על גבי תקליט 12 אינץ' בספרד גם כן, דבר שעזר בקידום המסחרי שלו במדינה.
גרסה במהדורה מוגבלת בשם "" הופצה בישראל בשנת 2006. גרסה נוספת הופצה בצרפת בשנת 2007.
"First Time" הפך לאחד מהשירים הישראליים המצליחים ביותר בכל הזמנים במצעדי הבילבורד, כאשר הופיע לראשונה ב-8 ביוני 2005 במקום ה-43 במצעד שירי הדאנס קלאב.
לאחר השמעות רבות בתחנות הדאנס ומועדוני הלילה בארצות הברית, הוא עלה למקום ה-36. הפופולריות של "First Time" גברה כאשר בשבוע שלאחר מכן, 20 באוגוסט, עלה למקום ה-28. עם זאת, בשבוע שלאחר מכן טיפס שני מקומות בלבד.
במצעד שפורסם ב-3 בספטמבר, הצליח להיכנס ל-20 העליונים והיה לאחד מהשירים הישראליים הראשונים בהיסטוריה שהצליחו לעשות זאת.
לבסוף, ב-17 בספטמבר הצליח "First Time" להיכנס לעשירייה הפותחת במצעד ובסך הכול שהה בו במשך 12 שבועות.
במצעד שירי הדאנס המסחריים של בילבורד, דורג השיר בשיאו במקום ה-20. מחוץ לארצות הברית, זכה "First Time" להצלחה בספרד; הוא דורג בשיאו במקום ה-17 במצעד הסינגלים הרשמי של המדינה, והפך לאחד מהשירים הישראליים באותה העת שהצליחו לעשות זאת.
הצלחתו התבטאה לטווח הארוך, כאשר נכלל ברשימת השירים המצליחים ביותר בכל הזמנים בספרד, המורכבת מניקוד של כל השירים לפי מיקומי השיא שלהם במצעד השבועי של המדינה ("First Time" דורג במקום ה-3,975 במצעד כל הזמנים של המדינה).
ביוטיוב זכה האודיו של השיר להצלחה רבה, כאשר צבר למעלה מ-15 מיליון צפיות והפך לאחד מהסרטונים הישראליים הנצפים ביותר ביוטיוב בשנת 2011.
בספוטיפיי זכה "First Time" להצלחה רבה גם כן, כאשר הצליח להפוך לאחד מהשירים הישראליים הראשונים שחצו את רף 10 מיליון ההשמעות בפלטפורמה.
ל-"First Time" לא צולם וידאו קליפ רשמי, אך האודיו שלו הועלה ליוטיוב בשנת 2011; הוא זכה להצלחה כאשר צבר למעלה מ-13 מיליון צפיות והפך לאחד מהסרטונים הישראליים הנצפים ביותר ביוטיוב בשנת 2011. האודיו מציג את עטיפתו של האלבום, First Time.
גרסת שהועלה ליוטיוב בדצמבר 2015 הצליחה לצבור למעלה ממיליון צפיות בסך הכול.
במרוצת השנים, הועלו מספר סרטונים של "First Time" הכוללים גרסאות שונות שלו; במצטבר, עומד מונה הצפיות שלהם על כמה מיליוני צפיות.
האמן המוזיקלי Akiia הוציא גרסת רמיקס מיוחדת ל-"First Time" שהועלתה ליוטיוב ב-11 בפברואר 2022 וזכתה להצלחה נאה כאשר צברה כמה מאות אלפי צפיות.
אזורתאריך יציאהפורמטחברת תקליטיםמקורכלל העולםיוני 2005תקליט 12 אינץ' • תקליטורסטאר-69 • IMPארצות הברית30 בדצמבר 2005מקסי סינגלסטאר-692005CD-Rויניל לייף10 בפברואר 2006מקסי סינגל • תקליט 12 אינץ'סטאר-69ספרד3 במאי 2006תקליט 12 אינץ'האוס וורקסישראל2006תקליטורעופר ניסים – XXXצרפת2007תקליט 12 אינץ'האפי
First Class (בעברית: מחלקה ראשונה) הוא סינגל שהקליט הראפר האמריקאי ג'ק הארלו, מתוך אלבום האולפן השני שלו, Come Home the Kids Miss You.
השיר יצא לאור על ידי אטלנטיק רקורדס ו-Generation Now כסינגל השני של האלבום, ב-8 באפריל 2022. השיר הופק על ידי רוג'אט צ'הייד, בייבטרות', צ'ארלי הנדסאם, ג'ספר האריס וניקי ג'ון פאבון.
השיר כולל סימפול של השיר "Glamorous" מאת הזמרת האמריקאית פרגי בהשתתפות הראפר לודאקריס, שיצא בשנת 2006. הוא זכה לפופולריות רבה בטיקטוק עוד טרם יציאתו.
השיר הופיע לראשונה במקום הראשון במצעד בילבורד הוט 100 האמריקאי, והיה לשיר השני של הארלו (ושיר הסולו הראשון שלו) שהגיע לראש המצעד, אחרי שעשה זאת לראשונה בשנת 2021 עם ליל נאז X בשירם "Industry Baby".
בנוסף היה זה שירו הראשון שנכנס ישירות לראש המצעד.
השיר הגיע לראש המצעדים גם באוסטרליה, קנדה וניו זילנד, למקום השני באוסטריה, גרמניה, אירלנד, ליטא, דרום אפריקה, שווייץ והממלכה המאוחדת, ולעשרת המקומות הראשונים בדנמרק, פינלנד, הולנד, נורווגיה ושוודיה.
השיר מועמד לפרס המוזיקה האמריקאית בקטגוריה שיר ההיפ הופ האהוב ביותר, ולשיר השנה לשנת 2022, בפרס בחירת הקהל.
הקליפ המלווה לשיר הועמד לפרס אחד בטקס פרסי הווידאו קליפים של MTV לשנת 2022 בקטגוריית; להיט הקיץ.
ב-1 באפריל 2022 הארלו פרסם קטע קצר מתוך השיר ברשתות החברתיות, וכתב "מה דעתכם על זה [בתור השיר] הבא?".
הקטע הפך לוויראלי ברשת החברתית טיקטוק, ומשתמשים רבים נהנו מה"אנרגיות הקיציות" של השיר.
הקטעים בהם נעשה שימוש בשיר צברו סכום כולל של 28.8 מיליון צפיות, כבר לפני יציאתו לאור.
בשיר הארלו שר על "המסע שלו להצלחה" וגם "מאיית מה מחכה לשותפו למסע" לרקע מנגינת פסנתר עדינה, שלאחריה הארלו שר, בשינוי של כמה מילים, את פזמון השיר "Glamorous" של הזמרת פרגי.
השיר כולל גם אזכור לשחקן סדרת הטלוויזיה האמריקאית "אופוריה", אנגוס קלאוד.
הווידאו קליפ לשיר פורסם יחד עם יציאת האלבום Come Home the Kids Miss You, ב-6 במאי 2022. חלקים בקליפ מופיעים בשחור-לבן, ומשתתפת בו הזמרת הברזילאית אניטה בהופעת קמאו.
ב-15 במאי 2022, הארלו הופיע עם "First Class" בטקס פרסי המוזיקה של בילבורד.
ב-26 ביוני, הוא הופיע עם השיר בטקס פרסי ה-BET יחד עם הזמרת האמריקאית ברנדי נורווד, שהוציאה לאור חודש קודם לכן גרסת פריסטייל אינסטרומנטלית של השיר.
ב-28 באוגוסט 2022, הארלו הופיע עם השיר בטקס פרסי הווידאו קליפים של MTV לשנת 2022, כאשר אירח את הזמרת האמריקאית פרגי ושרו בנוסף את שירה של פרגי "Glamorous".
מגזין בילבורד סקר את מופעי טקס המוזיקה ודירג את הופעתם במקום החמישי.
"First Class" נכנס לראש מצעד בילבורד הוט 100 האמריקאי, והיה לשיר ההיפ-הופ הראשון באותה שנה שהגיע לראש המצעד.
השיר זכה להצלחה רבה גם במצעדים במדינות אחרות.
הוא נכנס לראש מצעד ה-ARIA באוסטרליה, והיה לשירו הראשון של הארלו שהגיע למקום הראשון במדינה.
הוא נכנס למקום הראשון גם בניו זילנד, והיה לשיר הסולו הראשון של הארלו שמגיע לראש המצעד ולשיר השני שלו באופן כללי, בנוסף לשיתוף הפעולה שלו עם ליל נאז X ב-"Industry Baby".
השיר נכנס למקום הראשון במצעד קנדה הוט 100, והיה לשירו הראשון בראש מצעד זה.
בנוסף, השיר הגיע למקום השני באוסטריה, אירלנד, גרמניה, דרום אפריקה, הממלכה המאוחדת וליטא, והגיע לעשירייה הראשונה בדנמרק, הולנד, נורווגיה, פינלנד, שוודיה ושווייץ.
מקוםתאריםמכירותבריטניה (BPI)זהב400,000אוסטריה (IFPI Austria)זהב15,000קנדה (Music Canada)פלטינה80,000דנמרק (IFPI Denmark)זהב45,000ניו זילנד (RMNZ)פלטינה30,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם8 באפריל 2022הזרמת מוזיקה • הורדה דיגיטליתאטלנטיק • Generation Nowאיטליה11 באפריל 2022רדיו להיטים עכשווייםוורנרעולם29 באפריל 2022תקליטור סינגלאטלנטיק
FitGirl Repacks (בתרגום חופשי לעברית: דחיסות מחדש של פיטגירל; נקרא גם בקיצור: FitGirl; בעברית: פיטגירל) הוא אתר אינטרנט וקבוצת הפצה של משחקי וידאו פיראטים, שמקורה בלטביה.
פיטגירל הוא שם קוד לפרסונה אינטרנטית נשית.
הקבוצה ידועה בכך שהיא "אורזת מחדש" משחקים — על ידי דחיסה כבדה שלהם, כך שניתן להפיץ אותם בקלות וביעילות רבה יותר.
האתר TorrentFreak דירג את FitGirl Repacks במקום השישי ברשימת אתרי הטורנטים הפופולרים ביותר בשנת 2021 ובמקום התשיעי ברשימת אתרי הטורנטים הפופולרים ביותר לשנת 2020.
הקבוצה אינה פורצת משחקי ווידאו כמו קבוצות פריצה אחרות, אלא משתמשת בקבצים פיראטיים קיימים ולאחר מכן דוחסת אותם מחדש לגודל קובץ קטן יותר.
הקבצים שנדחסו, שבדרך כלל עובדים רק על מערכת ההפעלה Microsoft Windows, מופצים לאחר מכן בשירותי שיתוף קבצים כמו ביטורנט.
הוראות הפעלה ומידע עבור הפצות חדשות מפורסמים בבלוג של הקבוצה, שעובד על בסיס תשתית וורדפרס וכן בשלושה אתרי טורנטים: 1337x, RuTor ו-Tapochek.
הקמע של קבוצת פיטגירל היא השחקנית הצרפתייה אודרה טוטו כפי שמופיעה בסרט הצרפתי אמלי משנת 2001.
הקבוצה נוסדה ב-2012, כאשר הדחיסה הראשונה שביצעה הייתה למשחק הווידאו Geometry Wars 3: Dimensions עבור טראקרים רוסים.
"First We Take Manhattan" (בעברית: "ראשית נכבוש את מנהטן") הוא שיר שנכתב על ידי הזמר-יוצר היהודי-קנדי לאונרד כהן.
השיר הוקלט במקור על ידי הזמרת האמריקאית ג'ניפר וורנס לאלבום המחווה שלה לכהן "Famous Blue Raincoat" שהורכב כולו משירים שנכתבו על ידי כהן או נכתבו בשיתופו.
המילים הנטויות בשיר מרמזות על נושאי דת ואסכטולוגיה, עם התייחסות לתפילה, סימני לידה משמעותיים וסימנים בשמיים.
בכתיבה לגארדיאן בשנת 2015, בן יואיט הפנה את תשומת הלב לאופי האפוקליפטי של המילים, ודמיין את כהן "בוהה בשליטה עולמית כמו נבל בסרט ג'יימס בונד".
כתב מגזין הרולינג סטון מיקאל גילמור תיאר באופן דומה את השיר כחזון מאיים של "קריסה חברתית ונקמת מחבל".
כמו כן, גם כתב הדיילי טלגרף רוברט סאנדל הבחין באופי הנבואי של השיר, אך הדגיש את האמירה הפוליטית של השיר, והציב אותה בהקשר של ימיה האחרונים של התפרקות ברית המועצות.
כהן הסביר את עצמו בראיון מאחורי הקלעים ב-1988: "אני חושב שהשיר אומר בדיוק מה שהוא אומר.
אני חושב שזוהי תגובה לטרור.
יש משהו בנוגע לטרור שתמיד הערצתי.
העובדה שאין אליבי או שאין פשרות.
העמדה הזאת תמיד מאוד אטרקטיבית.
אני לא אוהב את זה כשזה בא לידי ביטוי במישור הפיזי - אני לא ממש נהנה מפעילות הטרור - אלא טרור נפשי.
אני זוכר שהייתה פואמה נהדרת מאת אירווינג לייטון שקראתי פעם אחת.
אני אתן לך את הפרפרזה שלה.
היא הייתה 'טוב, אתם מפוצצים מדי פעם חברת תעופה והורגים כמה ילדים פה ושם', הוא אומר, 'אבל הטרוריסטים שלנו ישו, פרויד, מארקס, איינשטיין.
ההקלטה המקורית של וורנס בולטת בגיטרה המובילה שמנוגנת על ידי סטיבי ריי וון.
המפיק רוסקו בק היה מאוסטין, טקסס והיה חבר של וון.
בסוף פברואר 1986 בטקס הגראמי השנתי בלוס אנג'לס, בק ביקש מוון להקליט את נגינת הגיטרה לשיר.
בראיון בשנת 2007, בק נזכר שלוון לא הייתה את הגיטרה שלו או את המגבר שלו איתו, ולכן השתמש באחת מגיטרות הפנדר סטראטוקסטר הישנות של בק.
לאחר עבודה על כמה בעיות טכניות, ההקלטה המוגמרת הושגה לאחר שניים או שלושה טייקים.
לפי האתר הרשמי של ג'ניפר וורנס, ווהן סיים להקליט את הצילומים שלו ב-4:00 לפנות בוקר.
הקליפ לגרסה של וורנס ל"First We Take Manhattan" בוים על ידי פאולה ווקר.
הסרטון, שצולם בניו יורק, מציג את סטיבי ריי וון מנגן בגיטרה "מספר אחת" שלו (עם הלוגו המובהק שלה "SRV") על גשר ברוקלין.
כהן מופיע גם עם וורנס בסרטון.
מהדורת יום השנה ה-20 של הקליפ מכילה הקדמה גרמנית המדברת על הפיגוע במועדון לה בל בברלין.
גרסת האלבום של השיר היא באורך 3:47, בעוד שהסינגל באורך 3:32. גרסת קידום מכירות סינגל בגודל 12 אינץ', בשם "ג'ניפר וורנס - First We Take Manhattan-Radio Remix - בהשתתפות סטיבי ריי וון", הכילה גרסאות מורחבות וערוכות.
גרסת הסינת'-פופ של כהן ל-"First We Take Manhattan" (עם בתים נוספים) יצאה ב-1988 כרצועה הראשונה שלו מאלבומו השמיני I'm Your Man.
חברתו של כהן דאז, דומיניק איסרמן, צילמה סרטון קידום בשחור-לבן לגרסה של כהן לשיר.
בסיבוב ההופעות שלו ב-1988, במקום הביצוע המקורי, בהשפעת היורו-דיסקו של גרסת האולפן שלו, כהן הציג את העיבוד החדש המושפע מ-Fאנק, שהוצע על ידי זמרות הליווי שלו פרלה בטאלה וג'ולי כריסטנסן.
הוא המשיך לבצע את השיר בצורה זו בסיבובי הופעות של 1993, 2008 ו-2009. הקלטת האולפן של כהן מתנגנת מעל כתוביות הסיום של הסרט השומרים משנת 2009.
לשיר בוצעו מספר לא מועט של כיסויים, בעיקר על ידי אר.אי.אם..
הם תרמו כיסוי לאלבום המחווה של כהן I'm Your Fan משנת 1991. הנוכחות שלהם באוסף הובילה לעיבוד מחדש של רשימת הרצועות I'm Your Fan.
במהדורת המחווה בארצות הברית, הקאבר של R.E.M.
הופיע כרצועה הראשונה, ולא הביצוע ל"Who by Fire" של להקת The House of Love שהיה הרצועה ההתחלתית בכל שאר המדינות.
השיר הופיע גם כבי סייד בחלק מהגרסאות של הסינגל Drive (שיר של אר.אי.אם.).
ג'ו קוקר ביצע גרסת כיסוי לשיר באלבומו No Ordinary World משנת 1999.
"First Person Shooter" הוא שיר של הראפר והזמר הקנדי דרייק בהשתתפות הראפר האמריקאי ג'יי קול.
הוא יצא לאור באמצעות OVO סאונד וריפבליק רקורדס כסינגל הרביעי מתוך אלבום האולפן השמיני של דרייק, For All the Dogs, ב-15 בנובמבר 2023. דרייק וקול כתבו את השיר לצד המפיקים בוי-1דה, ויינילז, טיי קית', FnZ (מייקל מולה ואייזק דה בוני), אוז וקולמן.
השיר הגיע היישר אל המקום הראשון במצעד הבילבורד הוט 100. זהו שירו ה-13 של דרייק שהגיע למקום הראשון במצעד, והראשון של קול.
במהלך פרק ספיישל ב-Table for One ב-6 באוקטובר 2023, שעות ספורות לפני צאתו של For All the Dogs, דרייק אישר כי ג'יי קול יופיע ברצועה השישית באלבום, וכינה זאת כ"קסם של הרבעון הרביעי", ואף חשף כי הוא וקול "רק יצאו מהאולפן", מה שהופך את שיר זה לאחרון שהוקלט עבור האלבום.
בהערכה ביקורתית ראשונית לאלבום, קייל דניס מבילבורד דירג את השיר כרצועה התשיעית הטובה ביותר באלבום, וכתב כי הצמד אימץ מנטליות של "מדינאים מבוגרים", בעודם מציגים את "העור במשחק", אך גישתם נתפסה כ"מתרברבת".
מוטי ריבס מרולינג סטון הצהיר כי בשיר, דרייק "מועלה ביסודיות על ידי ג'יי קול" וכי המילים שלו הן בסיסיות, וכמה מהן הן "מילים גסות שבהן הוא דן בנשים כאילו הוא מחזיק במקפיא בשר".
Fishbone (פישבון, "עצם דג" בתרגום לעברית) היא להקת פאנק רוק אמריקאית שהוקמה בשנת 1979 בלוס אנג'לס, קליפורניה.
בתחילה דרכה יצרה הלהקה שילוב של סקא ופאנק; כל ששת חבריה היו בין כותבי שירים.
הלהקה עשתה לעצמה שם במהרה בסצנה המקומית עם הסגנון האישי ובזכות הופעות חיות פרועות.
רק ב-1985 הוציאה הלהקה אלבום.
האי.פי, Fishbone, מכיל שישה שירים וב-1986 יצא אלבום ההמשך והתוכן שלו היה חלק מהאלבום המלא הראשון של הלהקה, In Your Face.
ב-1988 עסקה הלהקה רבות בנושאים רציניים כמו גזענות ופשיזם לראשונה באלבום Truth and Soul, והחלה גם להתנסות בסגנונות רבים ושונים.
בשנת 1989 צירף הסולן, פישבון את הגיטריסט ג'ון ביגהאם כחבר שביעי וגיטריסט.
ב-1991 יצא האלבום The Reality of My Surroundings, האלבום המצליח ביותר מבחינה מסחרית עד כה.
האלבום התחיל עם ריפי מטאל מפוצצים והציג גם סקא, פאנק, סול, רגאיי, פאנק הארדקור וקטע בהשראת גוספל (No Fear) מנוגנים בצורה מושלמת בשירים אחרים.
למרות שיא היצירה וההופעה של הלהקה בפסטיבל Lollapalooza, Give a Monkey...
לא זכתה להצלחה גדולה כמו קודמתה, אז קולומביה רקורדס סיימה את החוזה הקיים.
לאחר מכן עזבו שני חברים: קנדל ג'ונס עזב את הלהקה ב-1993 זמן קצר לאחר יציאתו של האלבום Give a Monkey...
כי ג'ונס הדתי למהדרין כיום לא יכול היה ליישב יותר את חברותו בלהקה עם אמונתו.
כריס דאוד עזב את הלהקה בסוף 1994 כי לטענתו לא היה מרוצה מהתפתחות הקריירה שלהם; דאוד רצה שוב לנגן יותר מהסאונד הישן של הלהקה במיוחד סקא ורגאיי, אבל זה לא היה יכול להתיישב עם הדרך ההולכת וגוברת יותר ויותר מכוונת מטאל ופאנק של חברי הלהקה האחרים.
כתוצאה מכך, חמשת החברים הנותרים הוציאו את האלבום זועם, מחוספס וכאוטי בשם, Chim Chim's Badass Revenge ב-1996.
התקליט סבל מהפקה לקויה ומחוסר קידום של הלייבל החדש.
עם זאת, מעריצים רבים עדיין רואים באלבו זה את יצירת מופת של הלהקה בשל הכעס והאנרגיה שבו.
Badass Revenge נועד להיות האלבום האחרון של הלהקה עם ג'ון ביגהאם ופיש.
הגיטריסט ביגהאם עזב ב-1997 כדי להקים להקה משלו.
דרמר פיש עזב את הלהקה לאחר 19 שנים ב-1998 מתוך תסכול מהתפתחות הלהקה, שלדבריו עבדה קשה יותר ויותר וניגן יותר ויותר קונצרטים, רק כדי לקבל פחות כבוד ושולם כמעט ולא כלום.
לאחר כמה שינויי חברים קדחתניים, הגיטריסט ספייסי טי והמתופף ג'ון סטיוארד וכן ג'ון מקנייט (מחליף את כריס דאוד) הצטרפו ללהקה.
בשנת 2000 הלהקה קיבלה חוזה עם הלייבל Hollywood Records והקליטה אלבום כוכבים עם חברים שונים מסצנת המוזיקה, כמו: ב' ג'ורג' קלינטון, גוון סטפני, ג'ון פרושיאנטה וצ'אד סמית'.
עם זאת, האלבום הזה (שוב מאוד נינוח ונשמע חיובי) לא זכה לקידום ולא זכה להצלחה גדולה.
ב-2002 יצא האלבום Live at the Temple Bar and More, אלבום הופעה שהכיל רק קטעים חדשים.
בתחילת 2003, ספייסי טי ווולטר קיבי, חבר מייסד וחביב המעריצים, עזבו את הלהקה.
לאחר הפסקה קצרה, חזרה הלהקה לפעילות ב-2004. אנג'לו מור, נורווד פישר, ג'ון סטיוארד וג'ון מקנייט הנותרים ניגנו כעת עם החברים החדשים, רוקי ג'ורג' (גיטרה, חבר ב-Suicidal Tendencies לשעבר), טורי ראפין (גיטרה שנייה), "הפסטור" דרה הולמס (חצוצרה, שירה) ודרה ג'יפסון (מקלדת).
עם ההרכב החדש יצאה הלהקה סיבוב הופעות מורחב.
Fireworks & Rollerblades (בעברית: זיקוקים ורולר בליידס) הוא אלבום הבכורה של הזמר והיוצר האמריקאי בנסון בון.
הוא יצא ב-5 באפריל 2024, דרך נייט סטריט ווורנר רקורדס.
האלבום הגיע למקום הראשון בנורווגיה ולחמישייה הפותחת בניו זילנד.
סיבוב הופעות נלווה בשם Fireworks & Rollerblades Tour הוכרז ב-26 בינואר ונמשך מאפריל עד מאי 2024 דרך צפון אמריקה, ואז נמשך באירופה, בריטניה ואוסטרליה.
ב-21 במרץ הכריז הזמר על אלבום האולפן הראשון שלו Fireworks & Rollerblades והוציא את הסינגל השני "Slow It Down".
בשבוע הראשון לצאתו, האלבום מכר ל-58,000 יחידות שקולות לאלבום בארצות הברית, והגיע היישר למקום השישי בבילבורד 200.
"Fiumi di parole" (בעברית: "נהרות של מילים") הוא סינגל שבוצע על ידי הצמד האיטלקי ג'ליסה, המורכב מאלסנדרה דרוזיאן ופביו ריצ'י.
הולחן על ידי ריצ'י, ומילותיו נכתבו על ידי דרוזיאן וקרמן די דומניקו.
השיר זכה במקום הראשון בפסטיבל סן רמו בשנת 1997 וייצג את בתחרות האירוויזיון של אותה שנה שנערכה בדבלין, בירת אירלנד.
השיר הוא בלדת פופ דרמטית, במסגרתה מביעה הדוברת תחושות של ריחוק מהשותף הרומנטי שלה, תוך שהיא טוענת כי "נהרות של מילים" חוצצים ביניהם.
היא מציינת שאינה מבינה עוד את דבריו, וסבורה כי איבדה את כבודו כלפיה.
עם זאת, היא מוסיפה: "אתן לך את ליבי, אם תרצה / אם תוכל, דבר אליו כעת", ובכך משאירה פתח לתקווה ולפיוס.
בנוסף לגרסה האיטלקית המקורית, הקליטו ג'ליסה גם גרסה בספרדית לשיר, בשם "Ríos de palabras".
החל מ-18 בפברואר 1997 ולמשך חמישה ימים התחרה השיר במסגרת פסטיבל סן רמו ה-47, וזכה במקום הראשון בקטגוריית "האמנים הגדולים".
בהתאם למסורת הנהוגה באותן שנים, שימש הפסטיבל ככלי לבחירת נציגות איטליה לתחרות האירוויזיון.
כתוצאה מכך, ייצגו ג'ליסה את המדינה בתחרות שנערכה בדבלין.
הזכייה עוררה פולמוס נרחב ונחשבת לאחת השנויות במחלוקת בתולדות הפסטיבל, בין היתר בשל טענות על דמיון בין השיר לזמרת "Listen to Your Heart" של רוקסט.
אף על פי כן, לא ננקטו צעדים משפטיים בנושא, מכיוון שלא נמצאה הפרת זכויות יוצרים.
ב-3 במאי 1997 התקיימה תחרות האירוויזיון באולם פוינט תיאטר בדבלין, בהפקת תאגיד השידור האירי RTÉ.
ג'ליסה ביצעו את השיר כהופעה התשיעית בסדר ההופעות: לאחר הולנד ולפני ספרד.
את התזמורת שליוותה את הביצוע האיטלקי ניצח לוצ'ו פאברי.
בתום ההצבעה קיבל השיר 114 נקודות ודורג במקום הרביעי מתוך 25 משתתפים.
בעקבות התחרות פרשה איטליה מהאירוויזיון למשך ארבע-עשרה שנה, וחזרה רק בשנת 2011. השיר שייצג את איטליה לאחר מכן היה "Madness of Love" בביצוע רפאל גואלאצי.
Five Towers הוא גורד שחקים שנמצא בבנייה בנפת דונסקוי במוסקבה.
המגדל אחרי סיום בנייתו יהיה בן 75 קומות ויגיעה ל-274 מטר, מה שיעשה אותו למגדל הגבוה ביותר במוסקבה מחוץ ל-מוסקבה סיטי.
Five Towers ממוקם ליד לנינסקי פרוספקט וכיכר גגארין .
קישורי תחבורה נוחים מספקים גישה מהירה לנקודות מפתח בעיר: מוסקבה-סיטי נמצאת במרחק של 10 דקות נסיעה משם, וטבעת התחבורה השלישית נמצא במרחק של 5 דקות נסיעה משם.
תחנות המטרו לנינסקי פרוספקט ממוקמת בקרבת מקום.
Flash Gordon הוא אלבומה התשיעי של להקת הרוק קווין שיצא בשנת 1980. האלבום הוא פסקולו של סרט מדע בדיוני בשם פלאש גורדון.
השירים באלבום, פרט לשניים – "Flash's Theme" ו-"The Hero", הם אינסטרומנטליים ומשולבים בקטעי שיחה מתוך הסרט עצמו.
בניגוד לאלבומיה הקודמים של הלהקה, באלבום זה נעשה שימוש נרחב בסינטיסייזרים.
הסינגל "Flash's Theme" הוא היחידי שיצא מהאלבום תחת הכותרת "Flash".
הסינגל הגיע למקום העשירי בבריטניה ולמקום ה-42 בארצות הברית.
פרדי מרקיורי - זמרה, קולות רקע, סינתיסייזר
בריאן מיי - גיטרה מובילה, זמרה, קולות רקע, סינתיסייזר, פסנתר, אורגן
רוג'ר טיילור - תופים, טימפני, קולות רקע, סינתיסייזר
ג'ון דיקון - בס, גיטרת קצב, סינתיסייזר
הווארד בלייק - עיבודים תזמורתיים
Flammenwerfer 35 או בקיצור FmW 35 (בתרגום מילולי לעברית: זורק אש) היה להביור גרמני שהיה בשימוש במהלך מלחמת העולם השנייה לטיהור חפירות ומבנים.
נשק זה היה אפקטיבי במיוחד לטווחים קרובים.
נשק זה נודע גם בכינוי "גנב עור" מכיוון ששימוש בו בטווח קרוב גרם בדרך כלל לתוצאות של איבוד עור חמור.
משקלו של הלהביור 35.8 ק"ג והוא הכיל 12 ליטר של דלק.
בלחיצה רציפה, מספיקה הכמות לכ-10 שניות של שימוש.
השימוש נעשה על ידי התזת דלק בלחץ גבוה כלפי לפיד בוער (שהוזן על ידי מימן).
הלהביור יוצר עד שנת 1941.
Flavor of Entanglement (בעברית: ניחוחות של תסבוכת) הוא אלבומה הבינלאומי השביעי של אלאניס מוריסט.
מוריסט טענה שהאלבום יעסוק גם בנושאים של "אושר ותענוגות" כמו שעסק אלבומה הקודם So-Called Chaos, ובמועקות.
ציינה שהאלבום יעסוק גם בפרידתה מארוסה ב-2006, ראיין ריינולדס, בנושאים אישיים ובנושאים פוליטיים וחברתיים כמו המלחמה בעיראק.
היא הסבירה שהשיר "Moratorium" (שכותרת האלבום נלקחה ממילות השיר) עוסק בהתמכרויות שלה לאומללות, ש-"Not as We" הוא שיר הדיכאון של אחרי הפרידה שעברה ו-"Underneath" בריבים והתמוטטיות במערכת יחסים.
מוריסט חשפה לפני הפצת האלבום שסגנון ההפקה המוזיקלי יהיה טכנולוגי ואלקטרוני יותר מהסגנון שאפיין את הקריירה שלה עד כה.
לדבריה, היא רצתה ליצור אלבום שתוכל להיות אנרגטית ובעלת חשק לזוז בעזרת ביטים ולופים, אך ציינה שלמרות הסאונד האלקטרוני, יהיה שימוש בכלי נגינה אורגנים.
מגזין הבילבורד הכתיר את האלבום כ-"שילוב של מוזיקת עולם, פולק והפופ הנסיוני של גאי סיגסוורת'".
במרץ 2005, מוריסט אמרה שהיא מוכנה להתחיל לעבוד על אלבום חדש בהסבר שכתבה ארבעה יומני כתיבה, שבדרך כלל שניים מספיקים לה ליצור אלבום.
עוד בדצמבר 2005 הבטיחה שהאלבום הבא שלה ייגע באלמנטים אלקטרונים.
בינואר 2006 בעת שהתראיינה למגזין הרולינג סטון אמרה שהיא עובדת במרץ באולפני ההקלטות יחד עם מייק אליזונדו (שעבד בעיקר עם מוזיקת היפ-הופ עם אמינם, דוקטור דרה ו-פיונה אפל), השניים הנביאו בדצמבר 2005 שיר אחד בשם "Wunderkind", אותו תרמה לפסקול הסרט נרניה, והייתה מועמדת לפרס "השיר המקורי" בטקס פרס גלובוס הזהב.
בפברואר 2006 הצהירה על פרישה זמנית מתעשייה, כנראה בשביל לעבוד על הקשר עם ארוסה דאז.
ביוני 2006, דווח שמוריסט וריינולדס נפרדו, שני הצדדים אישרו את השמועה.
באוקטובר 2006, מוריסט שוב הצהירה שהיא מוכנה מתמיד להיכנס לאולפנים על מנת ליצור את אלבומה השביעי.
ב-1 באפריל 2007, מוריסט הפיצה ב-youtube גרסת קאבר פארודית לשיר "My Humps" של הבלאק אייד פיז, הווידאו הפך לקאלט מיידי והפך לאחד הסרטונים הנצפים ביותר באתר.
ב-22 באפריל 2007, הייתה אומנית אורחת בהופעה של טום מורלו, שם ביצעה את "Guerrila Radio" של רייג' אגנסט דה מאשין, ושיר חדש בשם "Not as We".
באוקטובר 2007, "Not as We" הופיע בפרק השלישי בעונה הרביעית של הסדרה "House".
באוגוסט 2007, סיגסוורת' אמר שהוא ומוריסט הספיקו לכתוב 25 שירים ולהקליט 13 מהם.
סיגסוורת' תיאר את העבודה עם מוריסט כ"חלומית, אנחנו חולקים לגמרי את אותו עולם מוזיקלי", הסביר שהעבודה על כל שיר
הייתה מהירה, ושכל שיר נכתב בין 20 דקות ולחצי שעה.
בספטמבר 2007, צולם קליפ לשיר "Underneath".
הקליפ לא תוכנן להיות מופץ בתחנות המוזיקה הטלוויזיוניות, אלא למען פסטיבל סרטים תחרותי בשם "Elevate Film Festival", שם המטרה היא ליצור קליפ לשיר חדש תוך זמן של 48 שעות.
מוריסט זכתה בארבעה פרסים מתוך שש מועמדויות כולל "הקליפ הטוב ביותר".
בדצמבר 2007, פרסם רוב דיימנט מלהקת טמפושארק ש-Flavors of Entanglement הוא ללא ספק השיא של מוריסט, "באותה צורה שויליאם אורביט נתן פרספקטיבה שונה על מדונה בזכות 'Ray of Light', כך גיא ואלאניס כשיצרו אלבום מרענן, קלאסי, נועז ויצרת מופת."
רשימת השירים הרשמית התפרסמה לראשונה במרץ 2008 באתר הרשמי של מוריסט.
מהדורה מיוחדת שתצא ביפן תכלול גם את השיר 20/20.
מהדורה מיוחדת ומוגבלת תכלול עוד 5 שירי בונוס:
מוריסט אמרה ששירים אחרים שלא יהיו באלבום יוצגו כביסיידים או שישותפו בהפצה חינמית באינטרנט, כמו ב-Youtube.
Flashing Lights הוא שיר של אמן ההיפ הופ האמריקאי, קניה וסט, מתוך אלבום האולפן השלישי שלו, Graduation.
הוא יצא לאור ב-12 בנובמבר 2007 בתור הסינגל הרביעי מתוך האלבום.
השיר הופק על ידי וסט עצמו כמו בכל שיריו באלבום, בשיתוף עם המפיק אריק הודסון, ומשתתף בשיר זמר הנשמה, דוולה.
בשיר מופיעים גם קולות רקע של הזמרת קוני מיטצ'ל מהלהקה האוסטרלית Sneaky Sound System.
תמונת העטיפה של הסינגל עוצבה על ידי אמן הפופ ארט היפני, טאקאשי מוראקאמי.
שיתוף הפעולה בין וסט ומיטצ'ל קרה כאשר נפגש וסט עם חברי הלהקה של מיטצ'ל, אנגוס מקדונלד ודאימון דאוני, במסעדה בסידני.
וסט ביקש ממקדונלד לעזור לו בחיפוש השראה מוזיקלית, ומקדונלד הציע להציג בפניו את מיטצ'ל.
לאחר פגישתם, ביקש וסט ממיטצ'ל לשיר את קולות הרקע של Flashing Lights, ועוד מספר שירים מסוימים באלבום.
לאחר מכן מיטצ'ל הודתה כי לפני הפגישה מעולם לא ידעה מי הוא קניה וסט, ומעולם לא היה אכפת לה מהיפ הופ, אך שיתוף הפעולה שינה את נקודת המבט שלה.
כתוצאה מהפופולריות שזכה השיר, Flashing Lights נוצל על ידי כלי תקשורת מרובים.
בשנת 2007, השיר הושמע במסע פרסום עבור וודקה צרפתית בשם Cîroc, ובה דובר שון קומבס.
השיר הופיע במשחק הווידאו Grand Theft Auto IV בתחנת הרדיו של מוזיקת ההיפ הופ של המשחק, The Beat 102.7, והוא הושמע גם בטריילר השני למשחק.
השיר הפך להיות כלול באלבום Now That's What I Call Music 27, מתוך סדרת האלבומים Now!
Flashing Lights הושמע שוב בקידום החלק השני של העונה החמישית של ניפ/טאק.
השיר זכה למספר רב של ביקורות חיוביות ממבקרי מוזיקה שונים, וחלקם אף ציינו כי הוא השיר הטוב ביותר מתוך Graduation.
הצלחתו המסחרית (בעיקר בארצות הברית) הייתה גבוהה.
השיר הגיע בשיאו למקום ה-29 במצעד הבילבורד 200, ולמקום ה-29 גם במצעד הסינגלים הבריטי.
הקליפ לשיר צולם כולו בהילוך איטי, כאשר הוא מתחיל כשרכב פורד מוסטנג מופיע במדבר מחוץ ללאס וגאס לפנות ערב.
בקליפ מופיעה דוגמנית הפלייבוי .Rita G, שיוצאת מהרכב לבושה בפאה עם מעיל פרווה ומשקפי שמש שחורים גדולים.
כשהיא מתרחקת מהמכונית, היא מתחילה להתפשט עד שנשארת עם בגדים תחתונים.
כשהיא הולכת בחזרה אל המכונית עם להבות בגבה, קולות הרקע בשיר מתחילים.
וסט מופיע בפעם הראשונה כאשר הבחורה פותחת את תא המטען והוא שוכב בתוכו קשור.
הבחורה מלטפת בעדינות את פניו המבועתות וחסרות הפנים, נושקת לו, ולאחר מכן מתחילה להכות אותו עם את חפירה, כשהמצלמה מתרחקת תוך כדי.
בסוף הקליפ נשמעות המילים "Flashing Lights" ואחר כך מופיעות באותיות אדומות על מסך שחור והשיר מסתיים, בשונה מגרסת האלבום.
Fix You הוא שיר של להקת הרוק הבריטית קולדפליי.
הוא נכתב על ידי כל חברי הלהקה ויצא לאור בתור הסינגל השני של הלהקה מן אלבום האולפן השלישי שלה, X&Y.
השיר בנוי סביב עוגב, שמלווה בקצב איטי של תופים וקולות רקע.
הסינגל הגיע למקום ה-4 במצעד הסינגלים הבריטי וזכה לביקורות חיוביות במיוחד.
לשיר נוצרו גרסאות כיסוי רבות והוא סומפל באופן נרחב.
השיר עצמו היה מועמד לפרסים רבים, ביניהם בקטגוריות "השיר הטוב ביותר מוזיקלית" ו"ההמנון הלירי של הקיץ".
הקליפ הוא מחווה לפיגועים בלונדון ב-7 ביולי 2005.
בעת כתיבת השיר, רצה סולן הלהקה, כריס מרטין, להשתמש בעוגב של כנסייה.
כשלא הצליח להשיג אותו, השתמש מרטין בכלי מקלדת ישן שהעניק ברוס פאלטרו, אביה המנוח של אשתו גווינת' פלטרו, לבתו.
מרטין אמר מספר פעמים כי "Fix You" הוא מעין העתק לשיר "Grace Under Pressure" של להקת הרוק האלטרנטיבי הבריטית Elbow.
מספר מקורות טוענים כי מרטין כתב את השיר לאשתו גווינת', בעקבות מות אביה, ברוס.
כשנשאל לגבי פיתוח השיר, אמר מרטין: "אביה של אשתי ברוס פאלטרו קנה את כלי המקלדת הגדול הזה ממש לפני שנפטר.
אף אחד מעולם לא השתמש בו.
חיברתי אותו, והיה לו צליל מדהים שמעולם לא שמעתי לפני כן.
כל השירים האלה "זרמו" מן הצליל הזה.
משהו חייב לעורר לך השראה, ומשהו אחר משתלט.
מרטין ציין גם כי השיר הוא "ככל הנראה השיר החשוב ביותר שכתבנו אי פעם".
השיר, שכולל גם פסנתר ועוגב, מתחיל עם קולות שקטים של אורגן חשמלי, וכולל גם פלסט של מרטין.
מאוחר יותר בשיר נשמעת גם גיטרה אקוסטית וצלילי פסנתר.
לקראת הסוף השיר עובר לשלושה תווי גיטרה נוגי לב, כשהקצב הופך לאופטימי.
ברקע יש מגוון קולות כשבמהלך כל השיר האורגן "מרחף" במרכז השיר, וריף של תופים וגיטרות אקוסטיות וחשמליות.
המסר לאורך השיר, שאותו מרטין שר, הוא דברי עידוד: "Lights will guide you home / And ignite your bones / And I will try to fix you" (אורות ידריכו אותך הביתה / וידליקו את העצמות שלך / ואני אנסה לתקן אותך).
מישל האטי מעיתון ה-USA Weekend דיווחה כי מרטין שר על התאוששות מהצער בשיר.
טראוויס גאס מה-Bangor Daily News כתב כי מרטין "מציע את תמיכתו לעבר המדוכאים", כשהוא אומר "When you love someone and it goes to waste / What could be worse?" (כשאתה אוהב מישהו, אבל זה מתבזבז / מה יכול להיות גרוע יותר?).
גאס המשיך כשכתב ש"התופים הרועמים" והפזמון, דומה לזה של הלהקה קווין משנת 1975, Bohemian Rhapsody.
את הקליפ לשיר הפיקה סופי מולר, שהפיק בעבר את הקליפ לשירה של קולדפליי "In My Place".
הוא צולם בסופן של שתי הופעות באצטדיון ריבוק בעיר בולטון שבאנגליה.
בחצי הראשון של הקליפ מרטין משוטט ברחובות לונדון, בזמן שהסלוגן "Make Trade Fair" מוקרן בתיאטרון המלכותי הלאומי, באמצעות סכימת אותו צבע קוד בודו על העטיפה של "X&Y".
התעלות שבתוכן מרטין נראה משוטט ממוקמות לאורך רחוב טולי (Tooley) שנמצא ליד תחנת גשר לונדון.
ברגע שהגיטרה החשמלית מתחילה להתנגן, מתחיל מרטין לרוץ ברחובות, עד שהוא מגיע לאצטדיון, שם הוא מצטרף לשאר חברי הלהקה עד סוף השיר.
הקליפ שודר לראשונה ב-1 באוגוסט 2005, והיה מועמד לפרס MVPA.
לאחר יציאתו, הקליפ זכה לאות הוקרה בתור מחווה לפיגועים בלונדון (2005).
בשנת 2023 הקליטה הזמרת-יוצרת האמריקאית כריסטינה פרי את "Fix You" כחלק מאלבום האולפן השישי שלה, Songs for Pixie.
Pour Me (בהופעה חיה בהוליווד בול)
השיר הגיע למקום ה-6 במצעד הפזמונים הבינלאומי השנתי של גלגלצ לשנת 2005.
FlashFXP היא תוכנה שמתפקדת כלקוח File Transfer Protocol (פרוטוקול להעברת קבצים) עם ממשק גרפי בסביבת חלונות.
התוכנה תומכת גם בפרוטוקול File eXchange Protocol.
ב-1998, צ'ארלס דויס, מייסד התוכנה, החל בבניית לקוח FTP לסביבת חלונות, לאחר ששמע לעצת חבריו כי אין לקוח FTP אמין עם ממשק גרפי בסביבה זו.
הפרויקט נקרא תחילה Myfxp ונכתב בויז'ואל בייסיק.
מאוחר יותר הסב את הפרויקט לדלפי, שפה תכנות מתקדמת יותר.
דויס שינה את שם התוכנה ל-FlashFXP, וב-23 ביולי הוציא לאור את גרסתה הראשונה (1.0).
בגרסה 2.0 החלה התוכנה לתמוך בפרוטוקולים TLS ו-SSL.
ב-2003 דויס חתם על עסקה בלעדית עם חברת iniCom Networks, והוציא את גרסה 3.0.
ב 2017 יצאה גרסה 5.0 והיא הגרסה האחרונה בעקבות העובדה שמפתח התכנה נכלא ל-15 שנים.
התוכנה מתורגמת לשפות רבות, ביניהן עברית, גרמנית, צרפתית, אנגלית, פורטוגזית, רוסית.
Flappy Bird (בעברית: פלאפי בירד) הוא משחק מובייל שפותח על ידי אומן משחקי הווידאו והמפתח הווייטנאמי Nguyễn Hà Đông (Dong Nguyen, דּוֹנְג נְגוּיֶן) ופורסם על ידי חברת פיתוח המשחקים שלו dotGears.
המשחק מתנהל על מסך כאשר השחקן שולט על ציפור בניסיון לעוף בין שני צינורות אנכיים ירוקים מבלי לגעת בהם.
נְגוּיֶן יצר את המשחק בתקופה שנמשכה ימים ספורים בלבד.
הוא השתמש בדמות ציפור שיועדה למשחק ששחרורו בוטל ב־2012.
המשחק פורסם ב־24 במאי 2013, אך מסיבה שאינה ברורה, זכה המשחק בפתאומיות לפופולריות גדולה בתחילת 2014.
המשחק קיבל ביקורות שליליות, שביקרו את רמת הקושי, וטענו לפלגיאט של הגרפיקה והמכניקה במשחק, וכן ביקורות שטענו שהמשחק ממכר.
בסוף ינואר 2014, היה המשחק החינמי המורד ביותר ב־App Store עבור iOS.
בתקופה זו טען היוצר שפלאפי בירד מרוויח 50 אלף דולר ביום מפרסום בתוך האפליקציה וממכירות.
ב־9 בפברואר 2014, הוסר המשחק מ־App Store ומ־Google Play על ידי מפתחו.
נְגוּיֶן טען שמרגיש אשמה על היותו של המשחק מזיק וגורם להתמכרות.
ההסרה הפתאומית של המשחק הפופולרי גרמה למכירת של טלפונים עם פלאפי בירד מותקן עליהם במחירים מופקעים ברחבי האינטרנט.
עם הסרת המשחק החלו להופיע חיקויים רבים בחנויות האפליקציות, וחיקויים שהיו דומים מדי למקור הוסרו מ־Google Play ומ־App Store.
באוגוסט 2014 שוחררה גרסה מחודשת של Flappy Bird בשם Flappy Birds Family ללקוחות הסטרימר של אמזון בלבד (Amazon Fire TV).
חברת Bay Tek Games שחררה גם היא גרסת משחק ארקייד מאושרת של פלאפי בירד.
המשחק מעוצב בסגנון משחק ארקייד בו השחקן שולט על הציפור פאבי (Faby), שנעה לצד ימין.
על השחקן לנווט את הציפור, בין זוגות אנכיים של צינורות, כאשר בין זוג הצינורות רווח בגודל קבוע הממוקם בגובה שונה בכל זוג צינורות.
הציפור תמיד נעה מטה מלבד בעת לחיצה של השחקן על מסך המגע שתגרום לציפור לבצע קפיצה מעלה לזמן קצר.
כל מעבר מוצלח ברווח שבין זוג צינורות מזכה את השחקן בנקודה.
נגיעה בצינור או בקרקע תסיים את המשחק.
בעת הפסילה מופיע מסך סיכום המזכה את השחקן במדליית ארד על צבירה של 10 נקודות ומעלה, כסף על צבירה של 20 נקודות ומעלה, זהב בצבירה של שלושים נקודות ומעלה, ופלטינה בצבירה של 40 נקודות ומעלה.
דּוֹנְג נְגוּיֶן גדל בוון פוק, כפר ליד האנוי.
בתור ילד הוא גילה את עולם משחקי הווידאו בתור ילד כששיחק ב"האחים סופר מריו", ובגיל 16 החל לתכנת בעצמו.
בגיל 19 הוא למד תכנות באוניברסיטה מקומית.
במסגרת הלימודים זכה בהתמחות בחברת פיתוח המשחקים Punch Entrtaiment האמריקנית, חברה אחת מבין הבודדות שפעלו בווייטנאם.
בזמן שהשתמש באייפון, הבין נְגוּיֶן שהמשחקים הפופולריים ביותר כדוגמת אנגרי בירדס הם מסובכים למדי, ורצה ליצור משחק פשוט יותר לאנשים "שנמצאים כל הזמן בתנועה".
פלאפי בירד נוצרה ופותחה על ידי נְגוּיֶן, בפרק זמן שנמשך בין יומיים לשלושה.
דמות הציפור, פאבי, עוצבה לראשונה ב־2012 למשחק פלטפורמה שבוטל.
מה שנתן השראה למהלך המשחק הוא ההקפצה של כדור פינג פונג על מחבט לכמה שיותר זמן.
בהתחלה, רמת הקושי של המשחק הייתה קלה בהרבה מאשר בגרסתו האחרונה – אבל נְגוּיֶן הרגיש שהגרסה הראשונה של המשחק משעממת, ולכן הוא העלה את רמת הקושי.
הוא תיאר את התוכנית העסקית של משחק חינמי עם פרסום בתוך המשחק כ"שיווק יפני נפוץ מאוד".
נְגוּיֶן מאמין שמשחקים מערביים עכשוויים הם מורכבים מידי.
החברה שלו, dotGears, מתארת את המשחקים שלה כ"מושפעים מאוד ממשחקי רטרו מפוקסלים בעידן הזהב שלהם.
הכול טהור, קשה במיוחד וכיפי להפליא".
Flamingo הוא אלבום הבכורה של הזמר האמריקאי ברנדון פלאוורס, סולן להקת הקילרס, כאמן יחיד.
האלבום יצא לאור לראשונה ב-3 בספטמבר 2010. בארצות הברית נכנס האלבום למצעד האלבומים בילבורד 200 במקום השמיני, לאחר שמכר 41,000 עותקים.
בבריטניה הגיע האלבום לפסגת מצעד האלבומים ולתואר זהב.
ב-29 באפריל 2010 אישר פלאוורס כי הוא מתכנן להוציא לאור אלבום סולו בשם "Flamingo".
האלבום קרוי על שם כביש ה-Flamingo Road שבלאס וגאס, עיר הולדתו של פלאוורס, שם התרחשו אירועים מרכזיים בחייו: עבודתו הראשונה הייתה במגרש גולף שנמצא בכביש זה ובחנות יד שנייה שעל הכביש הוא פגש את אשתו.
מקוםתאריםמכירות אירלנד (IRMA) זהב 7,500 הממלכה המאוחדת (BPI) זהב 263,681
Flash Brothers ("האחים פלאש") הוא הרכב מוזיקלי של שלושה אחים ישראלים – ראובן, אילן ושמואל פליישלר, שעוסקים בהפקה ויצירה של מוזיקה אלקטרונית בסגנונות ההאוס והפרוגרסיב טראנס.
שלושת האחים, ילידי נצרת עילית, התחילו להתעניין במוזיקה אלקטרונית דרך הדיסקו של שנות ה-70 וה-80 ששמעו בבית אביהם, וכן נחשפו עם הזמן לסגנונות אחרים כגון אלקטרו-פופ, האוס, אסיד ועוד.
מאוחר יותר כל אחד מהאחים התחיל לעסוק בתחום מוזיקלי אחר אך עד מהרה התאחדו השלושה והקימו סטודיו משותף בנצרת שמאוחר יותר עבר לתל אביב.
פריצת הדרך הגדולה שלהם הגיעה בשנת 1997 כששלושת האחים הוחתמו בלייבל Agnosia Records - מראשוני הלייבלים העצמאיים בישראל שעסקו במוזיקה אלקטרונית שהוקם על ידי DJ Choppie (שרון פרונדליך).
עד מהרה החלו היצירות שלהם להתפרסם ולהתנגן על ידי אומנים בינלאומיים למשל: טייסטו, Brandon Block, Scott Bond, Graham Gold ועוד.
מאוחר יותר הם הוציאו מיני אלבום שנקרא Entrance to Nazareth דרך לייבל הולנדי, והיה בסגנון פרוגרסיב טראנס.
ב-2001 הוציאו האחים את אלבום הסטודיו הראשון שלהם "Flash".
האלבום זכה להצלחה רבה והוביל להחתמתם בלייבלים עולמיים דוגמת Perfecto של פול אוקנפולד ו-Bedrock של ג'ון דיגוויד.
דרך Perfecto יצאו שני האלבומים הבאים שלהם: The Days After ו-Megatron.
נוסף להופעות שלהם במועדונים גדולים ומצליחים בארץ כמו האומן 17 ו־TLV ובפסטיבלים כמו מצעד האהבה (של 1999-2003) החלו האחים גם להופיע מסביב לעולם במועדונים ופסטיבלים נחשבים במקומות כמו איביזה, שוודיה, הונגריה, אנגליה, ספרד, צ'כיה, אוקראינה, רוסיה, פולין, הולנד, קרואטיה, קפריסין, יוון, איטליה וברחבי אסיה.
בנוסף לכך הם שחררו אלבום מיקס Fear Of A Silver Planet 2 בלייבל Silver Planet, מה שהפך אותם לאמנים האלקטרוניים הישראלים הראשונים שאי פעם ששחררו אלבום בלייבל בריטי.
באותה שנה הם זכו להיות הישראלים הראשונים שנכנסו לדירוג 100 הדי ג'ייז המובילים של מגזין DJ MAG - במקום 77. (מאז נכנסו עוד ישראלים לדירוג ביניהם DJ סקאזי ואינפקטד מאשרום מסצנת הטראנס הפסיכדלי, עופר ניסים וגיא גרבר מסצנת ההאוס ועוד).
ב-2005 טיפסו האחים למקום 66 באותו הדירוג, והמשיכו את ההצלחה העולמית שלהם כשהם מנגנים במועדונים הנחשבים בעולם ומחתימים קטעים בלייבלים גדולים למשל ארמדה של ארמין ואן ביורן.
ב- 2006 טיפסו האחים לדירוג השיא שלהם - למקום 23 בדירוג DJ MAG.
בהמשך הם גם שחררו אלבום מיקס בשם House Of Flash וזכו בתואר Highest Climber DJ 2006 (על כך שקפצו ממקום 66 שנה שעברה למקום 23 בדירוג).
בשנים שלאחר מכן החלו האחים להפיק תוכניות רדיו כשהבולטת מהם היא Da Flash שמשודרת ברדיו Di.FM - רדיו שמשדר את תוכנית הטראנס הפופולרית ביותר A State of Trance של ארמין ועוד תוכניות של די ג'ייז מובילים דוגמת קרל קוקס, פרי קורסטן, מרקוס שולץ ועוד.
החל מ-2009 הם משחררים באייטיונס תוכנית שנקראת Flashcast שיוצאת מדי חודש ועוסקת במוזיקה אלקטרונית.
ועד עצם היום הזה הם ממשיכים ליצור ולשחרר קטעים דוגמת Wonderful מ 2013.
כמו כן השלושה הפיקו ושחררו יותר מ50 סינגלים והשתתפו במעל 20 אלבומי קומפילציה של לייבלים שונים.
Flawless (בעברית: ללא רבב, מעוצב: ) הוא שיר של הזמרת האמריקאית ביונסה מאלבומה החמישי, Beyonce.
השיר יצא כסינגל החמישי מן האלבום ב-12 באוגוסט 2014. השיר הופק על ידי היט-בוי, ביונסה, ריי ריל ובוטס.
ביונסה הוציאה גרסה מוקדמת של השיר, בשם "Bow Down / I Been On", במרץ 2013.
מבחינה מוזיקלית "Flawless" מורכב משני חלקים: "Bow Down" ו"Flawless" אשר מופרדים על ידי נאום "כולנו צריכים להיות פמיניסטים" של הסופרת הניגרית צ'יממנדה נגוזי אדיצ'יה בכנס ה-TEDxEuston.
זהו שיר מסוג טראפ-פופ עם מנהג מלוכלך וקצב גרובי.
עם יציאתו, השיר התקבל בצורה חיובית על ידי מבקרי מוזיקה ששיבחו במיוחד את השימוש בנאום של אדיצ'יה ואת מילות השיר עצמו.
לאחר שיצא כסינגל לרדיו, השיר הגיע לשיא כאשר הגיע למקום ה-41 במצעד הבילבורד הוט 100.
הווידאו קליפ של השיר בוים על ידי ג'ייק נאוה והוא כולל כוריאוגרפיה של לאס טווינס וכריס גרנט.
השיר בוצע על ידי ביונסה בחלק האירופאי של סיבוב ההופעות העולמי שלה "The Mrs.
Carter Show World Tour", ואף נוסף לסיבוב ההופעות המשותף שלה עם בעלה ג'יי זי, "On the Run Tour".
כמו כן, השיר בוצע בטקס הווידאו-קליפים של MTV לשנת 2014.
לשיר יצאה גרסת רמיקס בהשתתפות הזמרת והרפארית ניקי מינאז' שיצא באתר האינטרנט של ביונסה ב-2 באוגוסט 2014. קולומביה רקורדס הוציאה גרסה זו כסינגל ב-12 באוגוסט 2014 לרדיו בארצות הברית.
גרסה זו היא גם הסינגל הראשון של מהדורת הפלטיניום של האלבום שיצאה לאור ב-24 בנובמבר 2014. גרסת הרמיקס של השיר כוללת בתים חדשים שנוספו על ידי ביונסה וניקי ומסמנת את שיתוף הפעולה הראשון בין הזמרות.
המוזיקה של גרסת הרמיקס הייתה שונה מעט מהגרסה המקורית, כשכמה חלקים אורגנו מחדש ושונו.
עם יציאתו, זכה הסינגל לביקורות חיוביות ממבקרי מוזיקה ששיבחו את הכימיה בין שתי הזמרות ואת שילוב קולותיהן.
המילים שביונסה שרה על תקרית המעלית הידועה לשמצה בין בעלה ג'יי-זי ואחותה סולאנג' נואלס זכו לתשומת לב תקשורתית רבה.
השיר נבחר לשיר הטוב ביותר לשנת 2014 על ידי המגזין האמריקאי Time.
יומיים לאחר הפצת הרמיקס הוציאה הרפארית ליל קים גרסת רמיקס חדשה לשיר בהשתתפותה.
השיר הגיע לשיא כאשר הגיע למקום ה-41 במצעד הבילבורד הוט 100. לגרסה יצא וידאו קליפ רשמי המכיל את הופעתה של ביונסה יחד עם ניקי בצרפת.
Flag of Hate (מאנגלית: דגל של שנאה) הוא מיני אלבום של להקת הת'ראש מטאל הגרמנית קריאייטור.
האלבום יצא לאור באוגוסט 1986.
כל השירים נכללו גם בהוצאה המחודשת של האלבום Pleasure to Kill.
Flashlight (בעברית: זרקור) הוא השיר שייצג את פולין באירוויזיון 2017 שהתקיים בקייב, אוקראינה.
השיר בוצע על ידי קאשה מוש.
השיר שנבחר בגמר הלאומי של פולין לאירוויזיון נכתב על ידי קאשה מוש, פיט ברינגר וריקרד בונד טרומיל.
השיר בוצע על ידי מוש אחד עשר מתוך 18 שירים בחצי הגמר הראשון של האירוויזיון., הוא הגיע למקום התשיעי והעפיל לגמר, שם מוקם במקום העשרים ושניים.
|פורמט= [[תקליט|12]], CD, הורדה דיגיטלית
|חברת תקליטים= פליי איי, קולומביה
Flashback (בעברית: פלאשבק) הוא שיר של הדי ג'יי והמפיק הסקוטי קלווין האריס מתוך אלבום האולפן השני שלו, Ready for the Weekend.
השיר פורסם בבריטניה ב-2 בנובמבר 2009, ומשתתפת בו הזמרת הירדנית איה מראר.
בהמשך עבדו שוב ביחד האריס ומראר על הסינגל "Thinking About You" שפורסם בשנת 2013.
"Flashback" פורסם בתור הסינגל השלישי מתוך האלבום ב-2 בנובמבר 2009. כדי לקדם את הרצועה, קלווין היה במקור אמור להופיע איתה בתוכנית הבוקר הבריטית GMTV, אולם התוכנית דחתה את הופעתו של קלווין, שכן הם חשבו שהשיר "דנסי מדי" עבור התוכנית
בשבוע שאחרי, ערוץ דיסני קידם את "Flashback" לאחר התוכנית האנה מונטנה''.
הוצגה תמונה של קלווין מרכיב משקפי שמש יהלום, ולצידה המילים "פלאשבק [קלווין האריס]".
אזור תאריך פורמטהממלכה המאוחדת2 בנובמבר 200912'', CD, הורדה דיגיטלית
להבה הוא סרט מלחמה משנת 1996 שנכתב ובוים על ידי הבמאית אינגריד סינקלייר והופק על ידי ג'ואל פירי וסיימון ברייט.
הסרט נחשב לסרט הקולנוע הראשון של זימבבואה מאז יציאתה לעצמאות לאחר מלחמת רודזיה, והוא שימש כמחווה לכוחות הגרילה ותנועת השחרור הלאומי של זימבבואה.
להבה הוא הסרט העלילתי הראשון של סינקלייר באורך מלא.
הוא מספר את סיפורן של שתי נשים אשר מצטרפות לצבא השחרור של זימבבואה כדי להילחם על עצמאותה.
היה זה הסרט הראשון שתיעד את מאבק העצמאות של זימבבואה, והיה "אולי הסרט השנוי ביותר במחלוקת שנעשה אי פעם באפריקה - בהחלט היחיד שהוחרם על ידי המשטרה במהלך העריכה, בטענה שהסרט חתרני ופורנוגרפי.
המחווה של סינקלייר לנשים הלוחמות במאבק העצמאות של זימבבואה עורר את זעמם של יוצאי המלחמה והצבא, מכיוון שהוא חשף כיצד הקצינים השתמשו בנשים שהתגייסו למאבק כזונות.
הסרט חשף לא רק התעללויות מהעבר, אלא שסעים מתמשכים בחברה של זימבבואה".
סינקלייר כתבה וביימה מגוון רחב של סרטים כמו הסרט 'להבה' ובהם חקרה סוגיות של שוויון, תרבות, והיסטוריה של מולדתה זימבבואה.
הסרט בסופו של דבר עבר את הצנזורה של זימבבואה והפך לסרט המצליח ביותר של השנה במדינה זו.
הסרט נבחר לאירוע "שבועיים של במאים" בפסטיבל קאן של 1996. הסרט זכה בפרסים רבים ברחבי העולם, כולל הגראן פרי בפסטיבל הסרטים הבינלאומי אנוניי בצרפת, פרס השופטות לסרט הטוב ביותר בפסטיבל סרטי הנשים הבינלאומי טורנה, ופרס נסטור אלמנדרוס בפסטיבל הסרטים הבינלאומי של Human Rights Watch בניו יורק.
כאשר המצב הפוליטי בזימבבואה השתנה באופן דרמטי ב-2001 עם תוכנית רפורמת הקרקעות, נוצרו מתחים קשים במדינה, בשעה שחוואים לבנים נושלו מאדמתם, ודמויות מובילות לבנות אחרות גם הוגלו מהמדינה.
בעקבות זאת, ב-2003, סינקלייר וברייט עזבו את זימבבואה ועברו לבריסטול, שם הקימו את פסטיבל הסרטים Afrika Eye והמשיכו לעבוד בהפקה קולנועית.
אחרי שנפתח קמפיין עולמי בתמיכה לסרט, הוא הושב למפיקים.
What a Feeling (בעברית: פלאשדאנס...
איזו תחושה) הוא סינגל שהוקלט על ידי הזמרת-יוצרת האמריקאית איירין קארה, מתוך אלבומה השני, .
השיר יצא לאור באפריל 1984, כסינגל הראשון מתוך האלבום.
השיר הוא שיר הנושא של הסרט המצליח "פלאשדאנס", שיצא באותה התקופה.
השיר זכה בפרסים רבים, ביניהם; פרס גלובוס הזהב בקטגוריית "השיר המקורי הטוב ביותר", פרס אוסקר בקטגוריית "השיר המקורי הטוב ביותר", ושני פרסי גראמי בקטגוריית "הפסקול הטוב ביותר למדיה ויזואלית" ו"ביצוע הפופ הווקאלי הטוב ביותר - אישה".
כמו כן, השיר הוא השיר הנמכר ביותר בשנת 1983, והשיר ה-18 הנמכר בהיסטוריה.
השיר הגיע למקום הראשון במצעד הבילבורד הוט 100, הראשון במצעד שבקנדה, והראשון במצעד המוזיקה האוסטרלי.
השיר נכתב על ידי איירין קארה וקית' פורסי והופק על ידי ג'ורג'ו מורודר.
השיר הוא שיר בסגנון הפופ, המאפיין את שירי פסקול הסרט "פלאשדאנס".
במקור, השיר יועד לדונה סאמר שוויתרה עליו והחליטה שלא להקליטו.
השיר נחשב לאחד מהשירים הנמכרים ביותר בכל הזמנים בצרפת.
בנוסף לכך, זכה השיר למעמד הזהב בארצות הברית, על סך מכירות של 500,000 עותקים.
הווידאו קליפ הנלווה שצולם עבור השיר הועלה ליוטיוב ב-3 בפברואר 2010. הקליפ מכיל בתוכו קטעים מתוך הסרט "פלאשדאנס".
בין היתר, ניתן לראות את איירין קארה רוקדת על כיסא, תוך שמים נשפכים עליה מהתקרה.
נכון לפברואר 2019, מונה הצפיות של הקליפ עומד על כ-44 מיליון צפיות.
ארגוןרשימהמיקוםמקורבילבורד500 שירי הפופ של כל הזמנים492
מקוםתאריםמכירותארצות הברית (RIAA)זהב500,000קנדה (Music Canada)פלטינה 2×200,000
Fjällräven היא חברה שוודית המתמחה בציוד טיולים - בעיקר בגדים ותיקי גב, המותג המוכר ביותר שלה הוא תיקי Kanken.
משנת 1983 היא נסחרת בבורסה נורדית (OMX).
הקבוצה כוללת גם את המותגים טיררה, פרימוס, האנווג, ברונטון ורויאל רובינס.
מנכ"ל Fenix החל ממרץ 2018 הוא מרטין נורדין, בנו הבכור של אקה נורדין.
בגיל 14 אקה נורדין מהעיר מאורנסקולדסוויק (Örnsköldsvik) בצפון שוודיה התאכזב מעיצוב התרמיל הלא נוח שהוא תכנן לצאת איתו לטיול בקיץ 1950 לדיקאנאס, קהילה קטנה בהרי וסטרבוטן
לאחר ביצוע מחקר, הוא למד שמשקל התרמיל צריך להיות גבוה וקרוב לעמוד השדרה של הלובש.
בעזרת מכונת התפירה של אמו, יצר תיק מחומר כותנה חזק במרתף של הוריו.
הוא הצמיד אותה למסגרת עץ באמצעות רצועות עור ועם עור עגל לרצועות התמיכה.
המסגרת מחלקת את המשקל טוב יותר על הגב דבר אשר מגביר את האוורור בינו לבין התיק.
בנוסף, הוא יכול היה לשאת משקל כבד יותר.
המצאתו של אורדין תפסה את תשומת ליבם של האנשים הילידים הסמאים, שאחד מהם ביקש מנורדין לבנות לו תרמיל, ואחריו אוהל.
במהלך תקופת שירותו בצבא השוודי הבין שיש מקום בשוק לתיק גב עמיד וקל משקל.
ולאחר שחרורו מהצבא בשנת 1960 הקים את Fjällräven, פעל בתחילה ממרתף משפחתו.
בשנת 1983 הפכה החברה לציבורית ונרשמה בבורסת סטוקהולם.
עד שנת 1996 המכירות הגיעו ל-133 מיליון קרונות שוודיות (20.3 מיליון דולר) מתוכם 71% מיצוא.
הפריצה הגדולה של תיקי kanken בשוודיה התרחשה כאשר התחיל שם דיון נרחב על כאבי גב אצל ילדים.
הטענה הייתה שכאבי הגב של הילדים נוצרו בעקבות תיקים עם משקל גדול שהם סחבו בדרך לבית הספר.
בעקבות הדיון הזה, התיק של קנקן הצליח לכבוש את השוק השוודי.
התיק נתפס כתיק שבנוי בצורה טובה ולכן הוא בריא לגב.
בשנת 2002, בעקבות רכישת יצרנית הבגדים Tierra AB ורשתות השיווק Friluftsbolaget AB ו-Naturkompaniet AB בשנת 2001, שינתה קבוצת Fjällräven את שמה ל-Fenix Outdoor אומנם Fjällräven שמרה על זהות המותג הנפרדת שלה.
בשנת 2012 Fjällräven פתחה את החנות הראשונה שלה בניו יורק.
בשנת 2013 נפטר המייסד אקה נורדין בגיל 77.
ל-Fjällräven נוכחות שוק חזקה במדינות הנורדיות וגם במדינות אחרות באירופה.
נכון לשנת 2017 מוצרי Fjällräven זמינים בלמעלה מ-40 מדינות.
בשנים האחרונות, התיק המינימליסטי הפך לאופנתי גם בקרב תלמידי תיכון ואוניברסיטה.
תיקי קנקן נחשבים לנוחים לנשיאה על הגב וככאלו שלא יוצרים כאבי גב.
כיוון שהם מצליחים להקל על הגב בגלל החומר שמהם התיקים עשויים שהוא משילוב של ניילון עם כותנה שלתוכו מוחדרת שעווה בטכנולוגיה שהיא פטנט של תיקי קנקן.
השילוב של השעווה עם הניילון גורמת לכך שהתיק מצליח לשמור על צורתו המרובעת אף על פי שמכניסים אליו חפצים רבים..
Flashback #01 (בעברית: פלשבק #01) הוא אלבום להיטים הראשון של הזמרת השוודית אנקי באגר.
אלבום הלהיטים יצא לאור בשנת 1995, על ידי חברת התקליטים תקליטי סונט.
בתוך אלבום הלהיטים נכללים מיטב להיטיה של באנגר.
בנוסף לכך, כלל אלבום הלהיטים את להיטה הגדול ביותר "Where Were You Last Night", שיצא בשנת 1989.
בשנת 1989, הוציאה את אלבום הבכורה שלה Where Were You Last Night, שזכה להצלחה, תוך שיצאו מתוכו סינגלים מצליחים כדוגמת "Where Were You Last Night" ו-"I Was Made For Loving You".